ai4bharat/Pralekha huggingface dataset:
ప్రధాన మంత్రి కార్యాలయం
ఆజాదీ @75- నూతన నగర భారతదేశం: నగరీకరణలో సాధిస్తున్న మార్పులు ప్రగతిపై సదస్సు, ప్రదర్శన ఏర్పాటు.
సదస్సు మరియు ప్రదర్శనను అక్టోబర్ 5న ప్రారంభించనున్న ప్రదాని
ఉత్తరప్రదేశ్ రాజధాని లక్నోలోని ఇందిచా గాంధీ ప్రతిస్థాన్ వేదికపై ఏర్పాటు చేసిన సదస్సు మరియు ప్రదర్శనను ప్రధాని శ్రీ నరేంద్ర మోదీ ప్రారంభించబోతున్నారు. అక్టోబర్ 5న ఉదయం 10.30 గంటలకు ఆజాదీ @75- నూతన నగర భారతదేశం: నగరీకరణలో సాధిస్తున్న ప్రగతి కార్యక్రమం పేరిట సదస్సు, ప్రద్శన ప్రారంభం కాబోతున్నది.
ప్రధాన మంత్రి ఆవాస్ యోజన కింద ఉత్తరప్రదేశ్ రాష్ట్రానికి చెందిన 75 వేల మంది నివాస గృహ లబ్ధిదారులకు ప్రధాని స్వయంగా డిజిటల్ తాళం చెవులను అందజేస్తారు. అంతే కాదు ఈ పథకం కింద లబ్ధిదారులైన వారితో ఆయన సంభాషిస్తారు. ఈ సందర్భంగా ఆయన ఉత్తర్ ప్రదేశ్ కు చెందిన 75 నగరాభివృద్ధి ప్రాజెక్టులను ప్రారంభించడంగానీ, పునాది రాయి వేయడంగానీ జరుగుతుంది. ఈ ప్రాజెక్టులు ఆకర్షణీయ నగరాలు, అమృత్ పథకానికి సంబంధించినవి. లక్నో, కాన్పూర్, వారణాసి, ప్రయాగ్ రాజ్, గోరఖ్ పూర్, ఝాన్షీ, ఘజియాబాద్ మొదలైన ఏడు నగరాలకు సంబంధించి ఫెమ్ 11 కింద 75 బస్సులను ప్రారంభిస్తారు. కేంద్ర ప్రభుత్వ ప్రతిష్టాత్మక పథకాలకు సంబంధించిన 75 ప్రాజెక్టుల వివరాల కాఫీ టేబుల్ పుస్తకాన్ని విడుదల చేస్తారు. ఈ సందర్బంగా ఏర్పాటు చేసిన మూడు ప్రదర్శనల్ని ఆయన సందర్శిస్తారు. లక్నోలోని బాబాసాహెబ్ బీమారావ్ అంబేద్కర్ విశ్వవిద్యాలయంలో శ్రీ అటల్ బిహారీ వాజ్ పేయి చెయిర్ నెలకొల్పుతున్నట్టు ప్రకటిస్తారు.
ఈ కార్యక్రమంలో కేంద్ర రక్షణ శాఖ మంత్రి, పట్టణ వ్యవహారాలశాఖ మంత్రితోపాటు రాష్ట్ర గవర్నర్, ఉత్తరప్రదేశ్ ముఖ్యమంత్రి పాల్గొంటారు.
సదస్సు మరియు ప్రదర్శనకు సంబంధించిన వివరాలు :
ఆజాదీకా అమృత్ మహోత్సవ్ కార్యక్రమంలో భాగంగా కేంద్ర గృహనిర్మాణ, పట్టణాభివృద్ధి వ్యవహారాలశాఖ ఆధ్వర్యంలో సదస్సుతోపాటు ప్రదర్శనను నిర్వహిస్తున్నారు. ఈ సదస్సు మరియు ప్రదర్శన ఈ నెల 5నుంచి 7వరకు నిర్వహిస్తారు. ఉత్తరప్రదేశ్ రాష్ట్ర పట్టణ, నగరాల అభివృద్ధిలో వచ్చిన మార్పును ఈ కార్యక్రమంద్వారా తెలియజేస్తున్నారు. ఇందులో అన్ని రాష్ట్రాలు కేంద్రపాలిత ప్రాంతాలు పాల్గొంటున్నాయి. తద్వారా ఆయా రాష్ట్రాలు, కేంద్రపాలిత ప్రాంతాలు తమ అనుభవాలను పంచుకుంటాయి.
ఈ కార్యక్రమంలో మూడు ప్రదర్శనల్ని ఏర్పాటు చేశారు.
1. నూతన పట్టణ /నగర భారతదేశం అనే పేరు మీద ఆయా నగరాల్లో చేపట్టిన పట్టణాభివృద్ధి కార్యక్రమాలను ప్రదర్శిస్తారు. గత ఏడు సంవత్సరాల్లో ఎంత ప్రతిష్టాత్మకంగా చేపట్టిన పట్టణాభివృద్ధి కార్యక్రమాల గురించి తెలియజేస్తారు. భవిష్యత్ కార్యాచరణ గురించి వివరిస్తారు.
2. 75 రకాల వినూత్న నిర్మాణ సాంకేతికతల్ని ప్రదర్శిస్తారు. దీనికి భారతీయ గృహనిర్మాణ సాంకేతిక మేలా అనే పేరు పెట్టారు. దీని కింద అంతర్జాతీయంగా గృహ నిర్మాణంలో వచ్చిన సవాళ్లను, దేశీయంగా తయారు చేసుకున్న నిర్మాణ సాంకేతికతల్ని, వస్తువుల్ని, విధానాల్ని ప్రదర్శిస్తారు.
3. మూడో ప్రదర్శనలో 2017 తర్వాత ఉత్తరప్రదేశ్ లో చేపట్టిన పట్టణాభివృద్ధి కార్యక్రమాలను ప్రద్శిస్తారు. యూపీ @75: ఉత్తరప్రదేశ్లో మారుతున్న పట్టణాలు అనే అంశం కింద ఈ ప్రదర్శన వుంటుంది.
కేంద్ర గృహనిర్మాణ, పట్టణాభివృద్ధి వ్యవహారాల శాఖ కింద చేపట్టిన ప్రతిష్టాత్మక పట్టణాభివృద్ధి కార్యక్రమాలను, విజయాలను ఈ ప్రదర్శనల ద్వారా తెలియజేస్తారు. పరిశుభ్రమైన పట్టణ భారతం, నీటి భద్రత కలిగిన నగరాలు, అందరికీ గృహాలు, నూతన నిర్మాణ సాంకేతికతలు, ఆకర్షణీయ నగరాల అభివృద్ధి, సుస్థిర చలనం, జీవనోపాధి అవకాశాలను ప్రోత్సహించే నగరాలు..మొదలైన అంశాల కింద ఈ ప్రదర్శనల్ని రూపొందించారు.
ఈ సదస్సు మరియు ప్రదర్శన కార్యక్రమం రెండు రోజులపాటు అంటే ఈ నెల 6న, 7న ప్రజల సందర్శనకు అందుబాటులో వుంటుంది.
ప్రధాన మంత్రి కార్యాలయం
రాష్ట్రపతి పుట్టినరోజు నాడు ఆమె కు శుభాకాంక్షల నుతెలియజేసిన ప్రధాన మంత్రి
రాష్ట్రపతి శ్రీమతి ద్రౌపది ముర్ము గారి కి శుభాకాంక్షల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఒక ట్వీట్ లో -
‘‘రాష్ట్రపతి గారి కి ఇవే జన్మదిన శుభాకాంక్ష లు. మన ప్రజల సంక్షేమార్థం జ్ఞానాని కి, గరిమ కు మరియు వచనబద్ధత కు ఒక కిరణం లా ఉంటూ దేశ ప్రగతి ని పెంపొందింప చేయడం కోసం ఆవిడ చేస్తున్నటువంటి ప్రయత్నాల కు గాను ఆమె ను ప్రశంసించడం జరుగుతోంది. ఆమె యొక్క అంకిత భావం మనలకు అందరికి ప్రేరణ ను అందిస్తూనే ఉంటుంది. ఆమె కు మంచి ఆరోగ్యం మరియు దీర్ఘాయుష్షు కలుగు గాక. @rashtrapatibhvn’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
ఐఐఎం, రాయ్పూర్ 11వ బ్యాచ్ పోస్ట్ గ్రాడ్యుయేట్ ప్రోగ్రాం, 9వ బ్యాచ్ ఫెలో  ప్రోగ్రాం ప్రారంభోత్సవంలో పాల్గొన్న కేంద్ర విద్యాశాఖ మంత్రి కొత్తగా కట్టిన అధ్యాపకుల భవనం, తరగతుల భవనాన్ని ప్రారంభించిన మంత్రి
రాయ్పూర్ ఐఐఎంలో జరిగిన 11వ బ్యాచ్ పోస్ట్ గ్రాడ్యుయేట్ ప్రోగ్రాం , 9వ బ్యాచ్ ఫెలో  ప్రోగ్రాం  ప్రారంభోత్సవంలో కేంద్ర విద్యాశాఖ మంత్రి శ్రీ రమేష్ పోఖ్రియాల్ ఆన్లైన్ ద్వారా పాల్గొన్నారు. ఐఐఎం ఛైర్పర్సన్ శ్రీ శ్యామల్ గోపీనాథ్, డైరెక్టర్ ప్రొ.భరత్ భాస్కర్ కూడా ఈ కార్యక్రమంలో పాల్గొన్నారు.
పీజీపీ 11వ బ్యాచ్, ఎఫ్పీఎం 9వ బ్యాచ్కు కేంద్ర మంత్రి పోఖ్రియాల్ ఐఐఎం ప్రాంగణంలోకి ఆహ్వానం పలికారు. కొత్తగా కట్టిన అధ్యాపకుల భవనం, తరగతుల భవనాన్ని ప్రారంభించారు. మన దేశానికి ఉపయోగపడే జీవితకాల అభ్యాసం, అభివృద్ధి, సమాజంతో సానుకూల సంబంధం, నాయకత్వ లక్షణాలు పెంపొందిస్తున్న ఐఐఎంను మంత్రి ప్రశంసించారు.
కొత్త జాతీయ విద్యావిధానం  కూడా ఈ దిశగా వేసిన అడుగుగా శ్రీ పోఖ్రియాల్ వెల్లడించారు. పాఠ్యాంశాలు, బోధన పద్ధతులను మార్చడం ద్వారా భారత్ను ప్రపంచ విజ్ఞాన శక్తిగా నిలబెట్టడమే ఎన్ఈపీ-2020 లక్ష్యంగా చెప్పారు. ఉన్నత విద్యలో స్థూల నమోదు నిష్పత్తిని 2035 నాటికి 50 శాతానికి పెంచాలని కేంద్ర ప్రభుత్వం కోరుకుంటున్న విషయాన్ని ఈ సందర్భంగా మంత్రి వివరించారు. ప్రభుత్వ లక్ష్య సాధనకు ఐఐఎంలు కూడా గణనీయంగా తోడ్పడతాయని అన్నారు. కొత్త బ్యాచ్ విద్యార్థులను పోఖ్రియాల్ అభినందించారు. దేశానికి ఉత్సాహభరిత, సామాజిక బాధ్యతను పంచుకునే స్పూర్తి కావాలన్న కేంద్రమంత్రి, ఏ తరహా సంస్థ కోసం పనిచేస్తున్నారన్నదానితో సంబంధం లేకుండా విద్యార్థులు ఆ స్పూర్తి దిశగా కృషి చేస్తారని ఆశాభావం వ్యక్తం చేశారు.
ఐఐఎం డైరెక్టర్ ప్రొ.భరత్ భాస్కర్ కేంద్రమంత్రికి, ఛత్తీస్గఢ్ ప్రభుత్వానికి కృతజ్ఞతలు తెలిపారు. విద్యార్థులకు ఆయన స్వాగతం పలికారు. భవిష్యత్ నాయకులైన విద్యార్థులను ఐఐఎం స్థాయికి చేరేలా బాటలు వేసిన తల్లిదండ్రులకు కూడా కృతజ్ఞతలు తెలిపారు.
ప్రధాన మంత్రి కార్యాలయం
మధ్య ప్రదేశ్ లోని ధార్ లో జరిగిన బస్సు దుర్ఘటన బాధితుల కు పిఎమ్ఎన్ఆర్ఎఫ్ నుంచిపరిహారాన్ని ప్రకటించిన ప్రధాన మంత్రి
మధ్య ప్రదేశ్ లోని ధార్ లో జరిగిన బస్సు దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు ‘ప్రధాన మంత్రి జాతీయ సహాయ నిధి’  నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది అని ప్రధాన మంత్రి శ్రీ నరేంద్ర మోదీ ప్రకటించారు. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతు న ఇవ్వడం జరుగుతుంది.
ప్రధాన మంత్రి కార్యాలయం  ఒక ట్వీట్ లో -
‘‘మధ్య ప్రదేశ్ లోని ధార్ లో బస్సు దుర్ఘటన కారణం గా ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది. ఇదే దుర్ఘటన లో గాయపడ్డ వ్యక్తుల కు ఒక్కొక్కరి కి 50,000 రూపాయల వంతు న ఇవ్వడం జరుగుతుంది: ప్రధాన మంత్రి’’ అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ కోవిడ్ వాక్సినేషన్ కార్యక్రమంలో భాగంగా ఇప్పటివరకు 44.19 కోట్ల మందికి వాక్సిన్ వేయడం జరిగింది.
దేశంలో ఇప్పటివరకు 3,06,21,469 మంది కోవిడ్ నుంచి కోలుకున్నారు.
కోవిడ్ నుంచి కోలుకున్న వారి రేటుఉ 97.39 శాతం గా ఉంది.
గత 24 గంటలలో కోవిడ్ నుంచి కోలుకున్న వారు 42,363 మంది
ఇండియాలో 132 రోజుల తర్వాత రోజువారీ కేసుల నమోదు 30,000 కంట తక్కువగా ఉంది. గత 24 గంటలలో కోవిడ్ పాజిటివ్ కేసులు 29,689 నమోదయ్యాయి.
ఇండియాలో క్రియాశీల కేసులు 124 రోజుల తర్వాత 4,00,000 దిగువకు వచ్చాయిఇ. ప్రస్తుతం ఇవి 3,98,100 గా ఉన్నాయి.
క్రియాశీల కేసులు మొత్తం కేసులలో 1.27 శాతం గా ఉన్నాయి.
వారపు పాజిటివిటి రేటు 5 శాతం కంటే తక్కువగా ఉంది. ప్రస్తుతం ఇది 2.33 శాతంగా ఉంది.
రోజువారి పాజిటివిటి ఏటు 1.73 శాతం. ఇది 5 శాతం కంటే తక్కువ.
దేశంలో కోవిడ్ పరీక్షలను గణనీయంగా పెంచడం జరిగింది. ఇప్పటివరకు 45.91 కోట్ల కోవిడ్ నిర్ధారణ పరీక్షలు నిర్వహించడం జరిగింది.
ఆర్థిక మంత్రిత్వ శాఖ
రైతులకు ప్రత్యేక కెసిసి స్పెషల్ శాట్యురేషన్ డ్రైవ్ ద్వారా చేసిన రూ.1.5 లక్షల కోట్ల రూపాయిల రుణం మంజూరులో రూ. 1.35 లక్షల కోట్ల రుణ పరిమితిని సాధించడంలో మైలు రాయి
ఆత్మనిర్భర్ ప్యాకేజీలో భాగంగా కిసాన్ క్రెడిట్ కార్్డ పథకం  కింద ఉన్న 2.5 కోట్ల మంది రైతులకు స్పెషల్ శాట్యురేషన్ డ్రైవ్ ద్వారా రూ.02 లక్షల కోట్ల రూపాయిల రుణ సదుపాయాన్ని కల్పించనున్నట్టు ప్రభుత్వం సోమవారం ప్రకటించింది. మత్స్యకారులు, పాడిరైతులు సహా రైతులకు రాయితీతో కూడిన రుణాన్నిఅందుబాటులోకి తెచ్చేందుకు బ్యాంకులు, ఇతర భాగస్వాముల సమిష్టి, నిరంతర కృషి చేసిన ఫలితంగా, కెసిసి కింద ఉన్న దాదాపు 1.5 కోట్ల మంది రైతులకు, రూ. 1.35 లక్షల కోట్ల రుణాలను మంజూరు చేయాలన్న భారీ మైలు రాయి లక్ష్యాన్ని సాధించగలిగారు.
వ్యవసాయ పనులకోసం రైతులకు తగినంత, సమయానుకూలంగా రుణాలను అందించాలన్న లక్ష్యాలతో కెసిసి పథకాన్ని 1998లో ప్రవేశపెట్టారు. దీనికింద రుణం తీసుకున్న రైతులకు 2% మేరకు వడ్డీలో రాయితీ, తక్షణ తిరిగి చెల్లింపుల చొరవగా 3% రాయితీని భారత ప్రబుత్వం అందిస్తుంది. తద్వారా రుణాలపై వడ్డీ ఏడాదికి 4%గా ఉంటుంది. కెసిసి లాభాలను పాడి, మత్స్య రైతులకు పశుసంవర్ధక రైతులకు విస్తరింప చేస్తూ అనుషంగిక పరిమితి లేని వ్యవసాయ రుణ సదుపాయాన్ని వడ్డీ రాయితీ రూ. 1 లక్ష నుంచి రూ.1.60 లక్షలకు పెంచడమే కాకుండా వారి మూలధన పెట్టుబడి అవసరాలను తీర్చేందుకు ప్రభుత్వం రైతాంగ అనుకూల చర్యలకు 2019లో శ్రీకారం చుట్టింది .
సౌకర్యవంతమైన, రాయితీతో కూడిన రుణాలను రైతాంగాలకు అందించేలా చూడడమే కాకుండా, గ్రామీణ ఆర్ధిక వ్యవస్థకు చోదక శక్తిగా ఉంటూ, వ్యవసాయ ఉత్పత్తుల, అనుబంధ కార్యకలాపాల వేగాన్ని పెంచడమే కాక రైతుల ఆదాయ స్థాయిని పెంచేందుకు ప్రస్తుత ప్రచారం కీలకంగా ఉంటుంది. దీర్ఘకాలంలో దేశానికి ఆహార భద్రతను సమకూర్చాలన్న లక్ష్యాన్ని నెరవేర్చడంలో ఈ చర్యలు ఉపయోగపడుతాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 82.57 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.15 కోట్లకుపైగా నిల్వలు; పంపిణీ మార్గంలో 94 లక్షలకుపైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
82,57,88,115
|
|
పంపిణీ మార్గంలో ఉన్నవి
|
|
94,37,525
|
|
అందుబాటులోని నిల్వలు
|
|
4,15,40,690
82.57 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. మరో 94.37 లక్షల  డోసులు పంపిణీ మార్గంలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 4.15 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
59.43% చేరుకున్న కోవిడ్ నుంచి కోలుకున్నవారి శాతం
చికిత్సలో ఉన్నవారి కంటే లక్షా 20 వేలు అధికంగా కోలుకున్నవారు
భారత ప్రభుత్వం వివిధ రాష్ట్రాలు, కేంద్రపాలిత ప్రాంతాలతో కలిసి తీసుకుంటున్న ముందస్తు జాగ్రత్తలు, సానుకూల చర్యలు తగిన ఫలితాలు ఇస్తున్నాయి. ప్రస్తుతం కోవిడ్ కు చికిత్స పొందుతున్నవారికంటే కోలుకున్నవారే 1,27,864 మంది ఎక్కువగా ఉన్నారు. దీంతో కోవిడ్ నుంచి కోలుకున్నవారి శాతం 59.43%. కు చేరుకుంది. గడిచిన 24 గంటల్లో మొత్తం 13,157 మంది కోవిడ్ బాధితులు కోలుకోగా ఇప్పటివరకు కోలుకున్నవారి మొత్తం సంఖ్య 3,47,978 కు చేరింది. ప్రస్తుతం ఇంకా 2,20,114 మంది బాధితులుండగా వారందరికీ వైద్యుల పర్యవేక్షణలో చికిత్స జరుగుతోంది.
దేశ వ్యాప్తంగా కోవిడ్ పరీక్షల లాబ్ ల్ నెట్ వర్క్ ను విస్తృతం చేసేందుకు భారత వైద్య పరిశోధనామండలి చర్యలు తీసుకుంటున్నది. ఇప్పుడు భారత్ లో మొత్తం లాబ్ ల సంఖ్య 1056 కు చేరింది. వీటిలో 764 ప్రభుత్వ లాబ్ లు, 292 ప్రయివేట్ లాబ్ లు. ప్రస్తుత పరిస్థితి ఇలా ఉంది.
- తక్షణం ఫలితాలు చూపే పరీక్షల లాబ్స్ : 576 
- ట్రూ నాట్ ఆధారిత పరీక్షల లాబ్స్ : 394 
- సిబినాట్ ఆధారిత పరీక్షల లాబ్స్: 86 
పరీక్షలు కూడా బాగా పుంజుకున్నాయి. గడిచిన 24 గంటల్లో 2,17,931 శాంపిల్స్ కు పరీక్షలు జరిగాయి. దీంతో ఇప్పటివరలు జరిపిన పరీక్షల సంఖ్య 88,26,585 కు చేరింది
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
(
హోం మంత్రిత్వ శాఖ
జమ్ము & కశ్మీర్ లో అంతర్జాతీయ సరిహద్దు ను ఆనుకొనివున్న ప్రాంతాల నివాసుల కు ఊరట
వారు ఉద్యోగాల భర్తీ లో, పదోన్నతి లో, ఇంకా వృత్తి విద్య కోర్సుల ప్రవేశాల లో రిజర్వేశన్ ప్రయోజనాన్ని పొందవచ్చు
జమ్ము & కశ్మీర్ రిజర్వేశన్  బిల్లు , 2019 కి ఆమోదం తెలిపిన మంత్రివర్గం
బిల్లు ను పార్లమెంట్ ఉభయ సభల లో ప్రవేశపెట్టనున్నారు.
కేంద్ర ప్రభుత్వ ప్రజాహిత చర్యల లో భాగంగా ప్రత్యేకం గా అభివృద్ధి బాట లో చివరన ఉన్న వారి కి కూడా ప్రయోజనం చేకూరే విధం గా ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం జమ్ము & కశ్మీర్ రిజర్వేశన్  బిల్లు , 2019 కు ఆమోదాన్ని తెలిపింది. పార్లమెంట్ తదుపరి సమావేశాల లో ఉభయ సభల లో ఈ మేరకు బిల్లు ను ప్రవేశపెట్టడం జరుగుతుంది.
మంత్రివర్గం తీసుకొన్న ఈ నిర్ణయం ప్రధాన మంత్రి శ్రీ నరేంద్ర మోదీ దార్శనికత కు అనుగుణం గా “సబ్ కా సాథ్, సబ్ కా వికాస్, సబ్ కా విశ్వాస్”కు కట్టుబడిన ప్రభుత్వ ప్రజానుకూల వైఖరి ని ప్రతిబింబిస్తోంది.
లాభాలు:
జమ్ము & కశ్మీర్ లో అంతర్జాతీయ సరిహద్దు కు సమీపం లోని ప్రాంతాలలో నివసించే వారి కి ఊరట కలుగుతుంది. దీని వల్ల వారికి దీర్ఘకాలిక ప్రయోజనాలు లభిస్తాయి.
వారు ఇప్పుడు నేరు నియామకం, పదోన్నతి మరియు వేరు వేరు వృత్తి విద్య కోర్సుల ప్రవేశాల లో రిజర్వేశన్ ప్రయోజనాల ను పొందవచ్చును.
ఆశయాలు:
ఈ బిల్లు జమ్ము & కశ్మీర్ రిజర్వేశన్ చట్టం, 2004 కు సవరణ ల ద్వారా “జమ్ము & కశ్మీర్ రిజర్వేశన్  ఆర్డినెన్సు, 2019”కు దారి తీస్తుంది. ఇంతకు ముందు జమ్ము & కశ్మీర్ లో వాస్తవిక నియంత్రణ రేఖ ని ఆనుకొని వున్న ప్రాంతాల లో నివసించే వారు రిజర్వేశన్ పరిధి లో ఉండగా వారితో సమానం గా అంతర్జాతీయ సరిహద్దు కు సమీపం లోని ప్రాంతాల వారి ని కూడా ఈ బిల్లు చేర్చుతుంది.
పూర్వరంగం:
జమ్ము & కశ్మీర్ రిజర్వేశన్ చట్టం, 2004 మరియు వాస్తవిక నియంత్రణ రేఖ కు సమీపం లో నివసించే వారు సహా విభిన్న శ్రేణుల కోసం నేరు నియామకంలో రిజర్వేశన్, ప్రభుత్వ సర్వీసులలో పదోన్నతులు, వివిధ కేటగిరీల కు చెందిన వృత్తి విద్య కోర్సులలో ప్రవేశాలకై రిజర్వేశన్ ఏర్పాటు ను ప్రసాదించే రూల్స్, 2005 లో లో చేర్చడం జరుగ లేదు. అందువల్ల వీరికి చాలా కాలం గా దీని తాలూకు ప్రయోజనాలు లభించకుండా ఉన్నాయి.
సరిహద్దు ఆవల నుండి నిరంతరం జరుగుతున్న దాడుల తీవ్రత ను ఎదుర్కొంటూ తీవ్ర ఉద్రిక్తతల కు లోనవుతున్నందువల్ల అంతర్జాతీయ సరిహద్దు సమీప ప్రాంతాల లో నివసించే వారు సామాజిక, ఆర్ధిక, విద్య రంగాల లో వెనుకబడిపోయారు. సరిహద్దు ఆవల నుండి తరచు గా జరిగే కాల్పుల వల్ల సరిహద్దు లో నివసించే ప్రజలు సురక్షిత ప్రాంతాల కు తరలిపోవలసి వచ్చేది. దాని వల్ల వారి చదువు దెబ్బ తినేది. విద్యాసంస్థలు చాలా రోజులు పాటు మూతబడి ఉండేవి.
అందువల్ల వాస్తవిక నియంత్రణ రేఖ కు సమీపం లో నివసించే వారి తో సమానం గా అంతర్జాతీయ సరిహద్దు లో నివసించే వారి కి కూడా రిజర్వేశన్ ప్రయోజనాలు కల్పించడం న్యాయం అని భావించడం జరిగింది.
రాష్ట్రపతి పాలన అమలు లో ఉన్నప్పుడు రాష్ట్ర అసెంబ్లీ అధికారాలు పార్లమెంటు కు దఖలు పడుతాయి. ఈ కారణం గా జమ్ము & కశ్మీర్ రిజర్వేశన్  ఆర్డినెన్సు, 2019 స్థానం లో బిల్లు ను తీసుకురావాలని నిర్ణయించడం జరిగింది. ఈ బిల్లు ను పార్లమెంటు యొక్క ఉభయ సభల లో ప్రవేశపెడతారు.
(
సాంఘిక న్యాయం, మరియు సాధికారత మంత్రిత్వ శాఖ
“ఎస్సీలు, ఇతరుల కోసం ప్రీ-మెట్రిక్ స్కాలర్షిప్ల పథకం, ఎస్సీ విద్యార్థుల కోసం పోస్ట్-మెట్రిక్ స్కాలర్షిప్ల పథకం ”
పీఎంఎస్-ఎస్సీ పథకం గురించి: SC విద్యార్థుల కోసం పోస్ట్ మెట్రిక్ స్కాలర్షిప్ పథకం  అనేది భారతదేశంలోని SC విద్యార్థుల కోసం కేంద్ర ప్రాయోజిత పథకం, దీని తల్లిదండ్రులు/సంరక్షకుల ఆదాయం సంవత్సరానికి రూ.2.5 లక్షలు మించకూడదు. షెడ్యూల్డ్ కులాల విద్యార్థులకు ఆర్థిక సహాయం అందించడం, పేద కుటుంబాలకు చెందిన వారిపై దృష్టి సారించి ఉన్నత విద్యలో ఎస్సీ విద్యార్థుల స్థూల నమోదు నిష్పత్తి  ని గణనీయంగా పెంచడం ఈ పథకం లక్ష్యం. ఆర్థిక సంవత్సరం 2025-26 వరకు ఉన్నత విద్యలో ఎస్సీల జిఈఆర్ ని 23.0 శాతం నుండి జాతీయ సగటుకు పెంచడం ప్రభుత్వం ప్రయత్నం.
ఎస్సీలు మరియు ఇతరులకు ప్రీ-మెట్రిక్ స్కాలర్షిప్ల పథకం గురించి: ఎస్సీలు, ఇతరులకు ప్రీ-మెట్రిక్ స్కాలర్షిప్ల పథకం అనేది షెడ్యూల్డ్ కులాలకు చెందిన పిల్లలు, అపరిశుభ్రమైన, ప్రమాదకరమైన పనులలో నిమగ్నమై ఉన్న తల్లిదండ్రులు/సంరక్షకుల పిల్లలకు ప్రీ-మెట్రిక్ స్థాయిలో అక్షరాస్యత, నిరంతర విద్యను ప్రోత్సహించే లక్ష్యంతో కేంద్ర ప్రాయోజిత పథకం. ఈ పథకంలో రెండు భాగాలు ఉన్నాయి, అవి క్రింది విధంగా ఉన్నాయి:
కంపోనెంట్-1: ఎస్సీ విద్యార్థులకు ప్రీ మెట్రిక్ స్కాలర్షిప్
i. విద్యార్ధి పూర్తి కాలం తొమ్మిది, పదో తరగతి చదువుతూ ఉండాలి.
ii. షెడ్యూల్డ్ కులానికి చెందినవారై ఉండాలి
iii. ఆ విద్యార్ధి తల్లిదండ్రులు/సంరక్షకుని ఆదాయం సంవత్సరానికి రెండున్నర లక్షల రూపాయలు దాటకూడదు
కంపోనెంట్ -2: అపరిశుభ్రమైన, ప్రమాదకరమైన వృత్తిలో నిమగ్నమైన తల్లిదండ్రులు/సంరక్షకుల పిల్లలకు ప్రీ-మెట్రిక్ స్కాలర్షిప్
- విద్యార్ధి పూర్తి కాలం ఒకటో తరగతి నుండి పదో తరగతి చదువుతూ ఉండాలి.
ii. వారి కులం/మతంతో సంబంధం లేకుండా కింది వర్గాలలో ఒకదానికి చెందిన తల్లిదండ్రులు/సంరక్షకుల పిల్లలు/వార్డులకు స్కాలర్షిప్ అనుమతించబడుతుంది
ఎ. స్కావెంజర్స్ చట్టం 2013
b. టెనెర్స్ అండ్ ఫ్లయర్స్
c. వేస్ట్ పికెర్స్
d. మాన్యువల్ స్కావెంజర్స్ చట్టం 2013లోని సెక్షన్ 2 లో నిర్వచించిన విధంగా ప్రమాదకర శుభ్రతలో నిమగ్నమైన వ్యక్తులు.
iii. ఈ కంపోనెంట్ కింద కుటుంబ ఆదాయ పరిమితి ఉండదు
ఆయుష్
2020 అంతర్జాతీయ యోగా దినోత్సవం కోసం దూరదర్శన్ భారతిలో కామన్ యోగా ప్రోటోకాల్.
ఆయుష్ మంత్రిత్వ శాఖ ప్రసార భారతి సహకారంతో, 2020 జూన్ 11వ తేదీ నుండి దూరదర్శన్ భారతిలో కామన్ యోగా ప్రోటోకాల్  ను ప్రతి రోజూ ప్రసారం చేయనుంది. సి.వై.పి. కార్యక్రమం ప్రతిరోజూ ఉదయం 8 గంటల నుండి 8 గంటల 30 నిముషముల వరకు ప్రసారమవుతుంది. ఈ కార్యక్రమం మంత్రిత్వ శాఖకు చెందిన సామాజిక మాధ్యమాల ద్వారా కూడా అదే సమయంలో ప్రసారమవుతుంది. అరగంట సేపు ప్రసారమయ్యే ఈ కార్యక్రమంలో కామన్ యోగా ప్రోటోకాల్ యొక్క అన్ని ప్రధాన అంశాల గురించి తెలియజేయడం జరుగుతుంది.
దృశ్య-శ్రవణ మాధ్యమం ద్వారా కామన్ యోగా ప్రోటోకాల్ ను ప్రజలకు పరిచయం చేయాలనే లక్ష్యంతో ఈ టెలివిజన్ కార్యక్రమాన్ని రూపొందించి, ప్రసారం చేయడం జరుగుతోంది. కామన్ యోగా ప్రోటోకాల్ తో ముందుగా అవగాహన కలిగి ఉంటే, 2020-అంతర్జాతీయ యోగా దినోత్సవంలో ప్రజలు పూర్తిగా సిద్ధమై, చురుకుగా పాల్గొనడానికి అవకాశం ఉంటుంది.
యోగా యొక్క విభిన్న అంశాలను నేర్చుకోవటానికీ మరియు రోజువారీ యోగాభ్యాసాల ద్వారా ప్రయోజనం పొందటానికీ, టెలివిజన్ లో ప్రతీ రోజూ ప్రసారమయ్యే సి.వై.పి. కార్యక్రమాన్ని, ఒక మంచి అవకాశంగా ప్రజలు ఉపయోగించుకోవచ్చు.
ప్రతి సంవత్సరం, జూన్ 21వ తేదీని ప్రపంచ వ్యాప్తంగా ప్రజలు అంతర్జాతీయ యోగా దినోత్సవం  గా జరుపుకుంటున్నారు. ఈ సంవత్సరం, ఐ.డి.వై. ని ఆరోగ్య అత్యవసర పరిస్థితి నెలకొన్న సమయంలో జరుపుకుంటున్నాము. ప్రస్తుత పరిస్థితుల్లో యోగా నేర్చుకోవడం ఎంతో సందర్భోచితంగా ఉంటుంది. ఎందుకంటే, యోగాభ్యాసం శారీరక మరియు మానసిక క్షేమానికి దారితీస్తుంది.
ప్రస్తుత క్లిష్ట సమయంలో యోగాభ్యాసం ద్వారా ప్రజలు ఈ క్రింద పేర్కొన్న ప్రయోజనాలను పొందవచ్చు:
i) సాధారణ ఆరోగ్యం మరియు రోగనిరోధక శక్తి పెంపు పై సానుకూల ప్రభావం,
ii) ఇది ఒత్తిడిని తగ్గించే ప్రక్రియగా ప్రపంచవ్యాప్తంగా అంగీకరించబడినది.
గత ఏడాది అంతర్జాతీయ యోగా దినోత్సవం, భారతదేశం యొక్క సంస్కృతి, సాంప్రదాయం యొక్క వేడుకగా భావించబడింది. ఈ సంవత్సరం, ప్రత్యేక పరిస్థితులలో, ఇది మంచి ఆరోగ్యం మరియు మనశ్శాంతి కోసం అన్వేషణగా ఉంది. అందువల్ల ఈ సంవత్సరం దృష్టి యోగ దినోత్సవం, అంటే 2020 జూన్ 21వ తేదీన ఇంట్లోనే యోగా చేయడంపై దృష్టి సారించడం జరిగింది. ఎలక్ట్రానిక్, డిజిటల్ మరియు ఇతర మాధ్యమాల ద్వారా యోగా నేర్చుకోడానికి వీలుగా ఆయుష్ మంత్రిత్వ శాఖ వివిధ వనరులను ప్రజలకు అందుబాటులోకి తెస్తోంది. యోగా పోర్టల్ మరియు దాని సామాజిక మాధ్యమాల ద్వారా ఇప్పటికే అనేక ఆన్లైన్ వనరులను మంత్రిత్వ శాఖ ప్రజలకు అందుబాటులోకి తెచ్చింది. మునుపటి సంవత్సరాలలో మాదిరిగా, 2020-అంతర్జాతీయ యోగా దినోత్సవం సందర్భంగా, 21-06-2020 తేదీన సామరస్యపూర్వకమైన సామూహిక అభ్యాసం ఉదయం 07:00 గంటలకు జరుగుతుంది, ఆయితే, ఈ ఏడాది, ప్రజలు తమ తమ ఇళ్ల వద్దనే ఈ అభ్యాసంలో పాల్గొంటారు. యోగా యొక్క అనుచరులు, అభ్యాసకులు, ఔత్సాహికులు కూడా అదే సమయంలో యూట్యూబ్, ఫేస్బుక్, ట్విట్టర్ మరియు ఇన్స్టాగ్రామ్ వంటి డిజిటల్ వేదికల ద్వారా  తమ యోగా ప్రదర్శనతో భాగస్వాములౌతారని భావిస్తున్నారు.
కామన్ యోగా ప్రోటోకాల్  మొదటి నుండి అంతర్జాతీయ యోగా దినోత్సవానికి అత్యంత ముఖ్యమైన అంశంగా ఉంది. ప్రముఖ యోగా గురువులు మరియు నిపుణులు సి.వై.పి. ని రూపొందించారు. ప్రజల శారీరక, మానసిక, ఆధ్యాత్మిక ఆరోగ్యాన్ని మెరుగుపరచడానికి అవసరమైన సురక్షితమైన పద్ధతులు ఇందులో ఉన్నాయి. ప్రపంచవ్యాప్తంగా అత్యంత ప్రాచుర్యం పొందిన యోగా కార్యక్రమాలలో ఇది ఒకటిగా గుర్తింపు పొందింది. ప్రతి సంవత్సరం అంతర్జాతీయ యోగా దినోత్సవం సందర్భంగా ఈ కార్యక్రమాన్ని విస్తృతంగా నిర్వహిస్తారు. ఇది వయస్సు, స్త్రీ, పురుష బేధం లేకుండా ప్రజలందరూ సులభంగా ఆచరించే విధంగా రూపొందించబడింది. సాధారణ శిక్షణా కార్యక్రమాలు, ఆన్లైన్ తరగతుల ద్వారా ఈ కార్యక్రమాన్ని సులభంగా నేర్చుకోవచ్చు. .
జల శక్తి మంత్రిత్వ శాఖ
అంతర్గత జల రవాణాను ప్రోత్సహించేందుకు జాతీయ జలమార్గాల అభివృద్ధి
రేవులు, ఓడరవాణా, జలమార్గాల మంత్రిత్వ శాఖ ఇచ్చిన సమాచారం ప్రకారం పర్యావరణ అనుకూల, ఉచితధరలు, నిర్ధిష్ట మార్గాలను దృష్టిలో పెట్టుకొని సాధ్యమైన చోట ప్రస్తుతమున్న రైలు, రోడ్డు రవాణాకు అనుబంధంగా ప్రత్యామ్నాయ పద్ధతిలో ఇన్ల్యాండ్ వాటర్ ట్రాన్స్పోర్ట్  కోసం జాతీయ జలమార్గాలను అభివృద్ధి చేస్తున్నారు.
మంత్రిత్వ శాఖ ఆధీనంలోని స్వతంత్రప్రతిపత్తిగల సంస్థ ఇన్లాండ్ వాటర్వేస్ అథారిటీ ఆఫ్ ఇండియా  షిప్పింగ్, నౌకాయానం కోసం జాతీయ జలమార్గాల  క్రమబద్ధీకరించి, అభివృద్ధి చేయడమే కాక, నదిలో 200టి నౌకలను నడిపేందుకుఉ 35 నుంచి 45 మీటర్ల వెడల్పు, 2 నుంచి 3 మీటర్ల లోతుతో నావిగేషన్ చానెల్ను అభివృద్ధి చేస్తుంది. దీనితో జలమార్గంలో మరింత నీరు అందుబాటులో ఉండి, అందుబాటులో ఉన్న కనీస లోతు  మెరుగుపడేందుకు తోడ్పడి ప్రయాణం సాఫీగా సాగడానికి, రవాణా ఖర్చు తగ్గించేందుకు ప్రత్యక్షంగా సహాయం చేస్తుంది.
అదనంగా, దేశంలో ఇన్ల్యాండ్ జలరవాణాను ప్రోత్సహించేందుకు, 24 రాష్ట్రాలలో విస్తరించి ఉన్న 111 ఇన్లాండ్ జలమార్గాలు ను జాతీయ జలమార్గాల చట్టం, 2016 కింద జాతీయ జలమార్గాలుగా  ప్రకటించడం జరిగింది. ఎన్డబ్ల్యుల జాబితాను జతపరచడమైంది.
అదనంగా, జలవనరులు, నదీ అభివృద్ధి & గంగ పునరుజ్జీవన విభాగం నేషనల్ ఫ్రేమ్వర్క్ ఆన్ సెడిమెంట్ మేనేజ్మెంట్ ను రాష్ట్ర ప్రభుత్వాలు/ ప్రాజెక్టు అథారిటీలు/ ఇతర మంత్రిత్వ శాఖల సమగ్ర, సంపూర్ణ నిర్వహణ కోసం రూపొందించింది.
జాతీయ జలమార్గాలలో పూడిక తీయడం, ఒండ్రును తొలగించేందుకు నిబంధనలను ఈ చట్రం పట్టి చూపుతుంది.
ఆమోదించిన ఎన్ఎఫ్ఎస్ఎం పత్రం ప్రజలకు అందుబాటులో ఉంది. దిగువన ఇచ్చిన లింక్ను క్లిక్ చేయడం ద్వారా దానిని చూడవచ్చు -
https://drive.google.com/file/d/1p4MQWIu9CDuDhL0Tatc5po4a1yO79b9q/view?usp=share_link
ఈ సమాచారానన్ని జలశక్తి శాఖ సహాయమంత్రి ప్రహ్లాద్ సింగ్ పటేల్ గురువారం లిఖితపూర్వక సమాధానంలో లోక్సభకు వెల్లడించారు.
ఆర్థిక మంత్రిత్వ శాఖ
మీడియా ప్రకటన
‘6.17% ప్రభుత్వ సెక్యూరిటీలు 2023’ తిరిగి చెల్లింపు
‘6.17% ప్రభుత్వ సెక్యూరిటీలు 2023’ బకాయిలను జూన్ 12, 2023న చెల్లించడం జరుగుతుంది. పేర్కొన్న తేదీ తర్వాత ఆ సెక్యూరిటీలపై వడ్డీ చెల్లింపు ఉండదు. నెగోషియబుల్ ఇన్స్ట్రుమెంట్స్ చట్టం 1881 ప్రకారం, ఒక రాష్ట్రంలో చెల్లింపు గడువు రోజున సెలవు వస్తే, ఆ రాష్ట్రంలోని చెల్లింపు కార్యాలయాల ద్వారా ముందు పని దినం నాడు ఆ రుణం/రుణాలకు సంబంధించిన చెల్లింపు జరుగుతుంది.
ప్రభుత్వ సెక్యూరిటీల నిబంధనలు 2007లోని ఉప నిబంధనలు 24, 24 ప్రకారం, సబ్సిడియరీ జనరల్ లెడ్జర్ లేదా కాన్స్టిట్యూట్ సబ్సిడియరీ జనరల్ లెడ్జర్ అకౌంట్ లేదా స్టాక్ సర్టిఫికేట్ రూపంలో గవర్నమెంట్ సెక్యూరిటీ హోల్డర్కు గడువు నాటికి చెల్లింపు జరుగుతుంది. పే ఆర్డర్ ద్వారా లేదా ఎలక్ట్రానిక్ మార్గాల ద్వారా నిధులను స్వీకరించే సదుపాయం ఉన్న అతని/ఆమె బ్యాంక్ ఖాతాకు ఆ మొత్తం క్రెడిట్ అవుతుంది. ఇందుకోసం, ప్రాథమిక చందాదారు లేదా తదుపరి చందాదారు తమ బ్యాంక్ ఖాతాకు సంబంధించిన వివరాలను ముందుగానే సమర్పించాలి.
గడువు తేదీ నాడు చెల్లింపుల కోసం బ్యాంక్ ఖాతా లేదా ఇతర ఆదేశానికి సంబంధించిన వివరాలు లేకుంటే, చందాదార్లు పబ్లిక్ డెట్ ఆఫీసులు, ఖజానా కార్యాలయాలు/ఉప ఖజానా కార్యాలయాలు, స్టేట్ బ్యాంక్ శాఖల వద్ద ఆ సెక్యూరిటీ పత్రాలను జమ చేయవచ్చు. చెల్లింపు గడువు తేదీకి 20 రోజుల ముందుగానే ఈ పని చేయాలి.
చెల్లింపులను స్వీకరించే ప్రక్రియ పూర్తి వివరాల కోసం పైన పేర్కొన్న చెల్లింపు కార్యాలయాల నుంచి పొందవచ్చు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
క్యాప్టివ్ నాన్ పబ్లిక్ నెట్వర్క్లను సెటప్ చేసే ఎంటర్ప్రైజెస్కు స్పెక్ట్రమ్ ప్రత్యక్ష కేటాయింపుల డిమాండ్ అధ్యయనాలను చేపట్టనున్న డిఓటీ
డిమాండ్ అధ్యయనాలను నిర్వహించడానికి సరళసంచార్ పోర్టల్లో మాడ్యూల్ ప్రారంభించబడింది
రూ. 100కోట్ల కంటే ఎక్కువ నికర విలువ కలిగిన సంస్థలు మరియు నేరుగా డిఓటీ నుండి స్పెక్ట్రమ్ పొందడం ద్వారా సిఎన్పిఎన్లను సెటప్ చేయడానికి సిద్ధంగా ఉన్నవారు ఇందులో పాల్గొనడానికి ఆహ్వానించబడ్డారు
క్యాప్టివ్ నాన్ పబ్లిక్ నెట్వర్క్ అధునాతన సాంకేతిక పరిజ్ఞానాన్ని ఉపయోగించి సురక్షితమైన, అత్యంత విశ్వసనీయమైన, తక్కువ జాప్యం మరియు అధిక నిర్గమాంశ కమ్యూనికేషన్ను అందించడం ద్వారా పరిశ్రమలను అభివృద్ధి చేయడంలో కీలక పాత్ర పోషిస్తుంది. సిఎల్పిఎన్లకు చట్టపరమైన ఫ్రేమ్వర్క్ను స్థాపించే లక్ష్యంతో ప్రభుత్వం 27 జూన్ 2022న 'క్యాప్టివ్ నాన్-పబ్లిక్ నెట్వర్క్  లైసెన్స్ కోసం మార్గదర్శకాలు' జారీ చేసింది.
సిఎన్పిఎన్ని స్థాపించాలనుకునే సంస్థలు టెలికాం సర్వీస్ ప్రొవైడర్ల నుండి లేదా నేరుగా డిఓటి నుండి లీజుపై స్పెక్ట్రమ్ను పొందవచ్చని మార్గదర్శకాలు అందిస్తాయి. ఈ మార్గదర్శకాలు టెలికమ్యూనికేషన్స్ విభాగం సిఎన్పిఎన్లను సెటప్ చేసే ఎంటర్ప్రైజెస్కు స్పెక్ట్రమ్ ప్రత్యక్ష కేటాయింపుల కోసం డిమాండ్ అధ్యయనాలను కూడా అందిస్తోంది.
డిమాండ్ అధ్యయనాలను నిర్వహించేందుకు డిఓటి ఇప్పుడు సరళసంచార్ పోర్టల్లో మాడ్యూల్ను ప్రారంభించింది. పోర్టల్ను ఇక్కడ https://saralsanchar.gov.in. యాక్సెస్ చేయవచ్చు. దీనికి సంబంధించి 09-08-2022న ఓఎం జారీ చేయబడింది.
రూ.100 కోట్లు కంటే ఎక్కువ నికర విలువ కలిగిన ఎంటర్ప్రైజెస్లు మరియు నేరుగా డిఓటి నుండి స్పెక్ట్రమ్ పొందడం ద్వారా సిఎన్పిఎన్లను సెటప్ చేయడానికి సిద్ధంగా ఉన్నవారు ఈ కార్యక్రమంలో పాల్గొనడానికి ఆహ్వానించబడ్డారు. వివరాలను 10-08-2022 నుండి 09-09-2022 వరకు పోర్టల్లో సమర్పించవచ్చు.